กองทุนหมู่บ้านแห่กู้แบงก์รัฐ สทบ.ปลื้มสมาชิก 80% ลงทุนการเกษตร
สมาชิกกองทุนหมู่บ้านแห่กู้เงิน 60,000 ล้านบาท อัตราดอกเบี้ย 0% ทะลุ 73% หรือ 46,166 ล้านบาท เกินความคาดหมาย ด้าน สทบ. เผยสมาชิกกู้เงินไปประกอบอาชีพเกษตรสูงถึง 80% เล็งยกระดับกองทุนเกรดซีและดีที่ฟื้นฟูแล้ว รับเงินรัฐอีก 1 ล้านบาท เป็นก้อนที่ 2 ก่อนที่กู้เงินแบงก์รัฐ,นายนที ขลิบทอง ผู้อำนวยการกองทุนหมู่บ้านและชุมชนเมืองแห่งชาติ (สทบ.) เปิดเผยภายหลังการประชุมคณะกรรมการกองทุนหมู่บ้านและชุมชน เมืองแห่งชาติ ที่มีนายสุวพันธุ์ ตันยุวรรธนะ รมต.ประจำสำนักนายกรัฐมนตรี เป็นประธานว่า ที่ประชุมได้รับทราบโครงการเงินกู้ 40,000 ล้านบาท อัตราดอกเบี้ยไม่เกิน 5% ที่คณะรัฐมนตรี (ครม.) อนุมัติไว้ตั้งแต่ช่วงที่นายสมหมาย ภาษี เป็น รมว.คลัง ปรากฏว่า มีกองทุน หมู่บ้านเสนอขอกู้มา 8,091 กองทุน เป็นวงเงิน 11,160 ล้านบาท ขณะที่วงเงินกู้ก้อนใหม่ 60,000 ล้านบาท อัตราดอกเบี้ย 0% ที่ ครม.อนุมัติในช่วงนายอภิศักดิ์ ตันติวรวงศ์ รมว.คลัง กองทุนหมู่บ้านเสนอขอกู้มา 50,050 กองทุน คิดเป็น 83% โดยอนุมัติเงินกู้ไปแล้ว 46,166 ล้านบาท คิดเป็น 77% ของวงเงินทั้งสิ้น,วงเงินที่อนุมัติไปแล้วนั้น กองทุนหมู่บ้านได้นำไปปล่อยกู้ให้แก่สมาชิกทั้งหมด 2,893,351 ราย เฉลี่ยรายละ 15,000-20,000 บาท โดยนำเงิน ไปประกอบอาชีพที่เกี่ยวกับเกษตรกร 80% อาชีพค้าขาย 15% และประกอบอาชีพอื่น 5% ซึ่งการขออนุมัติเงินกู้ดังกล่าวถือว่ารวดเร็วเกินความคาดหมาย ซึ่งในเบื้องต้นคิดว่าจะไม่ถึง 50% อย่างไรก็ตาม มาถึง ณ ขณะนี้ก็เริ่มที่จะช้าบ้างแล้ว คงต้องรอดูช่วงเดือน ธ.ค.ว่าจะเป็นอย่างไร,ขณะเดียวกัน ที่ประชุมได้อนุมัติการเพิ่มทุนให้กับกองทุนหมู่บ้านที่จะได้รับเงินล้านที่ 2 จากรัฐบาล เพิ่มเติมอีก 2,475 กองทุนเป็นวงเงิน 2,475 ล้านบาท และมีการโอนเงินให้กับกองทุนใหม่อีก 2 แห่ง รวม 2 ล้านบาท ที่เพิ่งตั้งและประกาศเป็นชุมชนใหม่ ในจังหวัดนนทบุรีและสมุทรสาคร รวมทั้งได้มีการพิจารณาเรื่องที่สำคัญเกี่ยวกับกองทุนที่มีการจัดทำแผนฟื้นฟูเพื่อให้ได้รับเงินล้านที่ 2 ซึ่งแผนฟื้นฟูได้จัดทำมาแล้ว 3 เดือน จบไปเมื่อวันที่ 16 พ.ย. แต่ยังต้องมี ขั้นตอนของแผนปฏิบัติการ ซึ่งจะต้องแก้ปัญหาบ้างที่ประชุมจึงอนุมัติให้เวลาในการจัดทำแผนปฏิบัติการอีก 3 เดือนระหว่าง ธ.ค.58-ก.พ.59 สำหรับ 16,091 กองทุนที่เหลือ ซึ่งจะมีการจัดทำแผนปฏิบัติการพร้อมกับการจัดอบรมพิเศษไปพร้อมกัน โดยตั้งเป้าหมายให้ประสบความสำเร็จไม่ต่ำกว่า 50% ให้ได้รับเงินเพิ่มทุน,นอกจากนี้ มีข้อเสนอของกองทุนหมู่บ้าน ซึ่งเป็นกลุ่มซีและดี ซึ่งแต่เดิมวงเงินกู้ 60,000 ล้านบาท อัตราดอก เบี้ย 0% จะให้กู้เฉพาะกองทุนที่บริหารดีในระดับเอและบีเท่านั้น ขณะนี้กลุ่มซีและดี ได้รับการประเมินว่า ได้มีการพัฒนาเทียบเท่ากลุ่มเอและบีแล้ว 6,859 กองทุน จึงอยากมีส่วนร่วมในวงเงินกู้ด้วย แต่ในเรื่องนี้ สทบ.ต้องนำไปหารือกระทรวงการคลังอีกครั้งว่าจะดำเนินการอย่างไร และมีความเหมาะสมหรือไม่,หากกระทรวงการคลังเห็นชอบด้วย ก็ยังไม่แน่ใจว่าวงเงิน 60,000 ล้านบาท จะเหลือเท่าไหร่ หรือต้องเพิ่มวงเงินกู้อีกหรือไม่ แต่เท่าที่หารือกับธนาคารออมสิน และธนาคารเพื่อการเกษตรและสหกรณ์การเกษตร (ธ.ก.ส.) ระบุว่า สามารถรับได้ แต่มีเงื่อนไขว่า กองทุนที่จะต้องผ่านหลักเกณฑ์และได้รับเงินล้านที่ 2 แล้วเท่านั้น คือผ่านการเพิ่มทุนในระดับที่เรียกว่ามีความเข้มแข็ง และมีผลการประเมินผ่านมา 3 ปีแล้ว รวมทั้งจะต้องมีการจัดทำแผนฟื้นฟูมาส่งและจะต้องให้ธนาคารรับรองอีกด้วย เพราะเป็นเจ้าหนี้ที่ย่อมรู้ดีว่าลูกค้าเป็นคนอย่างไร แต่ทั้งหมดนี้จะต้องหารือกับกระทรวงการคลังเพื่อให้ได้ข้อสรุปก่อน,นอกจากนี้ ที่ประชุมได้พิจารณาวงเงินกู้ 60,000 ล้านบาท อัตราดอกเบี้ย 0% ว่ากองทุนหมู่บ้านต่างๆไม่มีค่าบริหารจัดการ เนื่องจากกู้เงินจากธนาคารมา 0% และปล่อยกู้ให้กับสมาชิก 0% จึงมีการหารือว่า จะนำเงินส่วนใดมาใช้บริหารจัดการได้ ซึ่งได้มีข้อเสนอให้นำเงินประกันความ เสี่ยงที่แต่ละกองทุนสะสมมาจากระเบียบเดิมในสัดส่วน 5-10% ของวงเงินที่ปล่อยกู้ นำมาใช้ในสัดส่วนไม่เกิน 10% ว่าจะเกิดผลดีหรือผลเสียอย่างไร แต่มีเงื่อนไขว่าต้องเป็นมติที่ประชุมของสมาชิก ไม่ใช่เพียงมติของคณะกรรมการเป็นผู้เห็นชอบ แต่ที่ประชุมยังไม่มีข้อสรุป โดยให้ตัวแทนกองทุนหมู่บ้านไปหารือกับเครือข่ายให้เกิดความชัดเจนก่อน ถ้าได้ข้อสรุปอย่างไรให้นำเสนอ สทบ.เพื่อพิจารณาให้เกิดความรอบคอบอีกครั้งหนึ่ง,สำหรับยอดการปล่อยกู้กองทุนหมู่บ้านของธนาคารออมสินและ ธ.ก.ส. วงเงิน 60,000 ล้านบาท อัตราดอกเบี้ย 0% นั้น ล่าสุด ธ.ก.ส.ปล่อยกู้หมดแล้ว 30,000 ล้านบาท ขณะที่ธนาคารออมสินปล่อยกู้ไปแล้ว 25,000 ล้านบาท ยังเหลือ อีก 5,000 ล้านบาท ซึ่งคาดว่าภายในสิ้นปีนี้จะปล่อยกู้ได้ครบทั้งหมด 30,000 ล้านบาท.
สมาชิกกองทุนหมู่บ้านแห่กู้เงิน 60,000 ล้านบาท อัตราดอกเบี้ย 0% ทะลุ 73% หรือ 46,166 ล้านบาท เกินความคาดหมาย ด้าน สทบ. เผยสมาชิกกู้เงินไปประกอบอาชีพเกษตรสูงถึง 80%
กองทุนหมู่บ้าน,กู้เงิน,นที ขลิบทอง,กองทุนหมู่บ้านและชุมชนเมืองแห่งชาติ,สุวพันธุ์ ตันยุวรรธนะ,ธนาคารออมสิน,ธ.ก.ส.,ข่าว,ทีมข่าวเศรษฐกิจ,ไทยรัฐฉบับพิมพ์